**IZVJEŠTAJ O RADU UFFBiH ZA 2014. GODINU**

Aktivnosti koje je UFFBiH poduzeo u 2014. godini bile su u skladu sa Planom aktivnosti usvojenim na sjednici Skupštine 22. 03. 2014. godine.

05/06. 04. 2014. godine u Fojnici je uspješno organizirana i održana, druga po redu, radionica Manualne terapije na temu Tretman noge, koju je vodio dr. Stošić. Planirani tečaj CEPMT nije održan zbog malog broja zainteresiranih kandidata.

29/30. 05. 2014. godine, u fojnici je uspješno održan tečaj Normalnog pokreta Bobath koncepta koji je vodila doris Kutcher-Meurer, certificirani IBITA instruktor.

08. – 11. 05. 2014. godine Predsjednica UFFBiH je, na poziv predsjednice ER-WCPT Sarah Basin, bila promatrač na Generalnoj skupštini ER-WCPT u Kopenhagenu, gdje je imala radni ručak sa Brendom Meyers, generalnom tajnicom WCPT-a i Antoniom Lopezom, članom komisije za prijem novih članica, sa kojima je razmatrala Aplikaciju UFFBiH za članstvo u WCPT-u. Na ovom sastanku su dati prijedlozi za izmjene statuta UFFBiH i utvrđene aktivnosti koje je potrebno poduzeti kako bi se ostvarilo članstvo u WCPT. Osim toga, uspostavljeni su kontakti sa predstavnicima 36 zemalja, članica ER-WCPT.

30.05.-01. 06. 2014. predsjednica UFFBiH Mirjana Dujmović i predsjednica poslvonice Zenica/Srednja Bosna, Šejla Imamović, bile su gosti na seminaru u organizaciji Udruženja fizioterapeuta Makedonije u Ohridu čime je uspostavljena dobra i otvorena suradnja sa ovim udruženjem.

07. 06. održana je XVIII sjednica Upravnog odbora UFFBiH na kojoj su donesene odluke za štampanje brošure “Bobath tretman kod neurorazvojnih poremećaja kod djece”, podnesen izvještaj o putovanju u Kopenhagen i donešena odluka o sazivanju Vanredne Skupštine UFFBiH.

U julu je štampano 3.000 primjeraka brošure “Bobath tretman kod neurorazvojnih poremećaja kod djece”, autora: Ljuba Vidačković i Dijana Tikvić, a ista je distribuirana u sve ustanove u kojima rade naši članovi, kao i u neke srodne ustanove.

U augustu su štampani i distribuirani posteri povodom međunarodnog dana fizioterapeuta, a vanredna sjednica Skupštifne je održana 13. 09. 2014. godine, na kojoj su donešene odluke da se izvrše izmjene Statuta UFFBiH (po nalogu WCPT) i da se aktivira Udruženje fizioterapeuta u BiH.

13. 09. 2014. U Hotelu Grand u Sarajevu održana je XIX sjednica Upravnog odbora UFFBiH i vanredna sjednica Skupštine UFFBiH na kojoj su donešene odluke o izmjenama Statuta UFFBiH, reaktiviranju Udruženja fizioterapeuta u BiH i organizaciji jednodnevnog, besplatnog seminara za članove UFFBiH

08. – 11. 10. 2014. godine održan je Prvi kongres fizioterapeuta Crne Gore na kojem su bili predstavnici UFFBiH kao aktivni učesnici, a veliki broj naših članova je učestvovao na ovom kongresu. Predsjednica UFFBiH je imala konstruktivan sastanak sa predstavnicima Fakulteta zdravstvenih studija iz Sarajeva, kao važan sastanak sa predsjednicom ER-WCPT, Sarah Basin na kojem se raspravljalo o napretku naše Aplikacije za članstvo u WCPT.

22. 11. 2015., u hotelu Central, Franšizni centar, Vitez, uspješno je organiziran i održan jednodnevni stručni skup na temu “Iskustva iz prakse” koji je bio besplatan za članove UFFBiH i jako dobro posjećen.

13. 12. 2014. Održana XXI sjednica Upravnog odbora na kojoj su donešene odluke o poduzimanju aktivnosti vezanih za rad nelegalne Komore fizioterapeuta FBiH, aktivnostima koje treba poduzeti po pitanju objavljene Plave knjige i donešena odluka o planu aktivnosti za 2015. godinu.

U decembru je završen document **Primjedbe i sugestije za reviziju “Plave knjige”** koji detaljnoi vrlo precizno daje sve primjedbe na “Plavu knjigu”. Ovaj document je dostavljen Zavodu za javno zdravstvo FBiH, Federalnom ministarstvu zdravstva, te nekim kantonalnim ministarstvima zdravstva I ustanovama, amožete ga pogledati i na našoj web stranici.

Sarajevo, 06. 02. 2015. godine Podnosilac izvještaja za 2015. godinu:

Predsjednica UFFBiH



Mirjana Dujmović